CELEX: 62018CN0410
Language: fi
Date: 2018-06-22 00:00:00
Title: Asia C-410/18: Ennakkoratkaisupyyntö, jonka Tribunal administratif (Luxemburg) on esittänyt 22.6.2018 – Nicolas Aubriet v. Ministre de l’Enseignement supérieur et de la Recherche

27.8.2018   
            
            
               FI
            
            
               Euroopan unionin virallinen lehti
            
            
               C 301/19
            
         
      Ennakkoratkaisupyyntö, jonka Tribunal administratif (Luxemburg) on esittänyt 22.6.2018 – Nicolas Aubriet v. Ministre de l’Enseignement supérieur et de la Recherche
      (Asia C-410/18)
      (2018/C 301/26)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Tribunal administratif
      
         Pääasian asianosaiset
      
      
         Kantaja: Nicolas Aubriet
      
         Vastaaja: Ministre de l’Enseignement supérieur et de la Recherche
      
         Ennakkoratkaisukysymys
      
      Onko korkeakouluopintoihin tarkoitetusta valtion taloudellisesta tuesta 24.7.2014 annetun muutetun lain 3 §:n 5 momentin b kohdassa Luxemburgin suurherttuakunnan ulkopuolella asuville opiskelijoille asetettu edellytys, jossa jätetään huomioimatta kaikki muut liitynnän perusteet ja jonka mukaan kyseisten opiskelijoiden on oltava sellaisten työntekijöiden lapsia, jotka ovat työskennelleet palkattuina työntekijöinä tai itsenäisinä ammatinharjoittajina Luxemburgissa vähintään viiden vuoden ajan seitsemän vuoden viitekaudella taloudellisen tuen hakemisajankohtana, tarpeen Luxemburgin lainsäätäjän edistämän tavoitteen saavuttamiseksi, kun tavoitteena on lisätä korkeakoulututkinnon suorittaneiden osuutta?